ग्रामीण क्षेत्र में स्वास्थ्य शिक्षा पर सरकार का फोकस : शर्मा
पृथलाके विधायक पं. टेकचंद शर्मा ने कहा कि क्षेत्र में स्वास्थ्य शिक्षा पर फोकस रखते हुए विकास कार्य कराए जा रहे हैं। उन्होंने कहा सबका साथ समान विकास नीति के तहत समूचे क्षेत्र का बिना भेदभाव संपूर्ण विकास कराया जा रहा है। शर्मा सीकरी स्थित अपने कार्यालय में मोहना गांव से आए ग्रामीणों को संबोधित कर रहे थे।
इस दौरान विधायक ने कहा विधानसभा बजट सत्र के दौरान सीकरी गांव में पीएचसी के लिए 4.3392 करोड़ सीएचसी के लिए 6.36 करोड़ की राशि विभाग के पास पहुंच चुकी है उनके टेंडर जारी कर दिए गए है। जबकि सिकरौना गांव की आईटीआई का भी टेंडर हो चुका है।
वहीं फतेहपुर बिल्लौच को आदर्श गांव के रूप में विकसित करने के लिए ग्राम विकास योजना के तहत 3.52 करोड़ रुपए की राशि स्वीकृत हुई है। इसमें से 91.62लाख रुपए ग्राम पंचायत के खाते में जा चुके हैं। शर्मा ने बताया कि गांवों के विकास के लिए पृथला खंड के गांवों के लिए 2.8710 करोड़ की राशि ग्राम पंचायतों के खातों में पहुंच चुकी है। जबकि बल्लभगढ़ खंड की राशि भी अगले सप्ताह तक संबंधित गांवों के खातों में पहुंच जाएगी। इस मौके पर डॉ. तेजपाल शर्मा, शैलेन्द्र नंबरदार, रणजी उर्फ पप्पू सरपंच, सुरेन्द्र तंवर, मुकेश कौशिक आदि मौजूद थे।
फरीदाबाद. ग्रामीणोंको संबोधित करते विधायक टेक चंद शर्मा।
hin_Deva hin_Deva hin_Deva hin_Deva awa_Deva